
REFERAT
privind aprobarea contributiei financiare cu titlu de cotizatie anuală din partea

Municipiului Timisoara pentru Asociaţia Timişoara Saracens Rugby Club Municipal Universitatea de Vest Timişoara

Prin Hotararea Consiliului Local al Municipiului Timisoara nr.200/04.04.2013 a fost
aprobata aderarea Municipiului Timişoara, alaturi de  Consiliul Judetean Timis si Universitatea de Vest Timisoara, la clubul sportiv „ Rugby Club Municipal Universitatea de Vest Timişoara” , modificarea actului constitutiv si a statutului clubului sportiv, numirea reprezentantilor in Adunarea Generala si Consiliul Director ale clubului sportiv si respectiv, s-a aprobat  cotizatia anuala catre clubul sportiv. In anul bugetar 2014 s-a alocat o cotizatie totala in suma de 3.280.000 lei. 
În conformitate cu prevederile art.11 din Statutul clubului, ’’Patrimoniul social initial se completeaza cu veniturile din contributiile membrilor asociati…’’, iar conform art.34’’Veniturile C.S. Rugby Club Municipal Timişoara provin din : a) cotizatiile membrilor…’’.
Prin Adresa nr.SC2015-003183/06.02.2015, Asociaţia Timişoara Saracens Rugby Club Municipal Universitatea de Vest Timişoara, a transmis bugetul de venituri si cheltuieli pe anul 2015, din care rezulta că valoarea totală a acestuia este de 8.480.000 lei, precum şi copia Actului constitutiv al Asociaţiei, prin care clubul sportiv şi-a modificat denumirea în Asociaţia Timişoara Saracens Rugby Club Municipal Universitatea de Vest Timişoara.
Prin Adresa nr.SC2015-001701/23.01.2015, Asociatia a solicitat pentru anul 2015 o contributie financiara cu titlu de cotizatie , in suma de 3.500.000 lei, care derivă din calitatea de membru asociat a Municipiului Timişoara in cadrul asociatiei  sportive de handbal .
În anul competiţional 2014, echipa de seniori s-a clasat pe locul III în competiţia SuperLiga CEC Bank şi a câştigat trofeul Cupa României, poziţionându-se pe locul I.
Obiectivele clubului pentru anul 2015 sunt următoarele :
- Pentru echipa de seniori : câştigarea campionatului naţional de rugby profesionist                                             SuperLiga CEC Bank, asigurându-şi astfel participarea la Campionatul European Challenge Cup, sezonul 2015-2016; câştigarea Cupei României sau câştigarea celei de-a 3-a competiţii interne, organizată de F.R.R.; calificarea în European Cup (condiţie de eligibilitate – minim 38 jucători);

 
- Pentru echipele de juniori : calificarea echipei U18 în finala campionatului intern;                                       calificarea echipei U16 în fazele finale ale campionatului intern; formarea unei grupe U14 şi pregătirea ei pentru evoluţia în campionatele interne în 2016; formarea unei grupe de mini- rugby şi pregătirea ei pentru evoluţia la turneele de mini- rugby în 2016; realizarea şi implementarea unui proiect de dezvoltare a unei şcoli de rugby pentru tineri şi copii, care să permită                                                descoperirea de noi talente încă de la vârste fragede; 
          Rugbyul ca ramură sportivă reprezintă un joc sportiv clasificat in prima categorie de
 importanta in strategia sportiva locala, tinand cont de istoric, traditie si palmares, si avand an de an un impact tot mai mare la publicul timisorean.Parteneriatul derulat de clubul sportiv cu Municipiul Timisoara a permis dezvoltarea proiectului de restructurare administrativa si in plan sportiv, demarat in anul 2011 in programul ’’ Renasterea rugbyului universitar timisorean’’. Programul si-a atins obiectivele principale, respectiv atingerea unui nivel inalt de reprezentare valorica a primei echipe si promovarea rugbyului juvenil.
            In contextul prezentat si tinand cont de expunerile de motive precizate in prezentul referat, este fundamentata importanta asigurarii continuităţii proiectului de dezvoltare a rugbyului  timişorean şi implicit a activitatii Asociaţiei Timişoara Saracens Rugby Club Municipal Universitatea de Vest Timişoara, respectiv finantarea activitatii clubului sportiv din bugetul local.
          In conditiile aratate, propunem sa se stabileasca cotizatia pe anul 2015 din partea Municipiului Timisoara, care se va achita clubului sportiv, in urmatoarele conditii :
- Se aprobă contributia financiara cu titlu de cotizaţie pe anul 2015, din partea Municipiului Timişoara, pentru Asociaţia Timişoara Saracens Rugby Club Municipal Universitatea de Vest Timişoara, în suma de 3.000.000 lei, din bugetul local,  din capitolul 67.02. "Cultură, recreere şi religie", subcap.67.02.05.01-Sport.

Pe durata anului financiar 2015, in baza unui raport de activitate inaintat de asociatia sportiva, care va cuprinde si executia Bugetului de venituri si cheltuieli, consiliul local va putea analiza si aproba, marirea cotizatiei anuale alocate, in conditiile asigurarii resurselor financiare in bugetul local.

- Cotizaţia anuală din partea Municipiului Timisoara va fi utilizată de către Asociaţia Timişoara Saracens Rugby Club Municipal Universitatea de Vest Timişoara, în conformitate cu hotărârile Adunării Generale a Asociatiei, care aprobă Bugetul de venituri şi cheltuieli anual, conform prevederilor statutului asociaţiei si cu prevederile legale in vigoare.

- Cotizaţia anuală va fi utilizată de Asociaţia Timişoara Saracens Rugby Club Municipal Universitatea de Vest Timişoara pentru acoperirea categoriilor de cheltuieli cuprinse în Bugetul de venituri şi cheltuieli pe anul 2015, aferente actiunilor sportive cuprinse in programele de pregatire sportiva intercompetitionala de iarnă si de vară, respectiv in calendarele competitionale ale echipelor de rugby ale Asociaţiei Timişoara Saracens Rugby Club Municipal Universitatea de Vest Timişoara( echipa de rugby seniori din SuperLiga CEC Bank şi echipele  Academiei de juniori, formată din loturile U16 şi U18), pentru returul editiei competitionale 2014-2015 şi turul ediţiei competiţionale 2015-2016.

- Calendarele competitionale ale echipelor de rugby ale Asociaţiei Timişoara Saracens Rugby Club Municipal Universitatea de Vest Timişoara vor fi elaborate, in parte, in conformitate cu calendarele Federatiei Romane de Rugby şi calendarul internaţional al Federaţiei Europene de Rugby.
- Distribuirea cotizatiei cade in sarcina Asociatiei sportive, potrivit hotararilor Adunarii Generale si deciziilor Consiliului Director ale Asociatiei, care raspund in conformitate cu scopul si obiectivele acesteia si prevederilor legale in vigoare , de modul de utilizare a sumelor alocate. 

- Asociaţia Timişoara Saracens Rugby Club Municipal Universitatea de Vest Timişoara va aloca o cota de minim 5% din cotizatia prevazuta la art.1 pentru activitatea sportivă a  echipelor  Academiei de rugby juniori.

- Municipiul Timişoara va efectua plata cotizaţiei anuale în tranşe, în baza solicitărilor de plată din partea asociaţiei sportive, în limita bugetului disponibil şi a disponibilului în cont la data solicitării;
- Asociatia sportiva va inainta catre Municipiul Timisoara rapoarte financiare insotite de documente justificative, pentru cheltuielile efectuate din cotizatia alocata;

- Municipiul Timisoara va verifica prin procedura interna, modul de cheltuire a sumelor alocate din bugetul local; In situatia in care se constata ca din cotizatia alocata din bugetul local nu au fost cheltuite sume in conformitate cu scopul si obiectivele asociatiei sportive şi nu au fost utilizate conform prevederilor legale, acestea vor fi recuperate de la asociatia sportiva.
Avand in vedere aspectele mentionate, va rugam sa analizati , avizati si aprobati
proiectul de hotarare privind aprobarea contributiei financiare cu titlu de cotizatie pe anul 2015, din partea Municipiului Timisoara pentru Asociaţia Timişoara Saracens Rugby Club Municipal Universitatea de Vest Timişoara.

Anexăm toate documentele depuse pentru susţinerea proiectului de hotărâre de consiliu. 

Viceprimar,                                                  Secretar,

Dan Diaconu                                                Ioan Cojocari

           Director Directia Economica,                       Director Directia Institutii Scolare, Medicale,

                                                                                 Sportive si Culturale, 

           Smaranda Haracicu                                       Ioan Mihai  Costa


                               Biroul Baze Sportive,

                                                                                 Ion Crasovan

                                                           Avizat Juridic,

                                                           Daniela Ştefan

